# II. volebné obdobie

Číslo: 574/1999



300

# UZNESENIE NÁRODNEJ RADY SLOVENSKEJ REPUBLIKY

z 1. júna 1999

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov (tlač 211) *- prvé čítanie*

#### Národná rada Slovenskej republiky

po prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov v prvom čítaní

A. rozhodla, že

podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky

*prerokuje uvedený návrh zákona v druhom čítaní;*

B. prideľuje

podľa § 74 ods. 1 citovaného zákona

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov (tlač 211)

na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre kultúru a médiá a

Výboru Národnej rady Slovenskej republiky pre hospodárstvo, privatizáciu a podnikanie;

C. určuje

podľa § 74 ods. 1 a 2 citovaného zákona

1. ako gestorský Výbor Národnej rady Slovenskej republiky pre kultúru a médiá,

2. lehotu na prerokovanie uvedeného návrhu zákona v druhom čítaní vo výboroch a v gestorskom výbore do 5. júla 1999.

|  |  |
| --- | --- |
|  | \*Jozef Migaš v. r. |
|  | predseda |
|  | Národnej rady Slovenskej republiky |
| Overovatelia: |  |
| \*Marián Antecký v. r. |  |
| \*Ján Danko v. r. |  |